September 2010

September 2010, kroonika 2010. aasta september algas kolmapäeval ja lõppes 30 ööpäeva pärast neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Jõustus Austraalia ja Euroopa Liidu vaheline kaubanduslepe, mis keelab Austraalia veinide nimetamise muu hulgas šampuseks ja portveiniks. Pakistanis Lahore'is šiiitide rongkäigu vastu tehtud enesetapurünnakus hukkus vähemalt 30 ja sai vigastada mitusada inimest. Suurbritannias ilmus endise peaministri Tony Blairi autobiograafia "A Journey". Mägi-Karabahhi piiril puhkes armeenlaste ja aserbaidžaanlaste vahel tulevahetus, milles hukkus vähemalt viis inimest. Leedus Šiauliai õhuväebaasis andsid Poola õhujõud vastutuse Balti õhuruumi turvamise eest üle Ameerika Ühendriikidele, kes turvavad järgmised neli kuud õhuruumi nelja hävitajaga F-15 C Eagle. Eesti suursaatkond Kairos alustas viisataotluste vastuvõttu. Tallinna Tehnikaülikooli rektorina astus ametisse Andres Keevallik. Loksal liideti eestikeelne Loksa 1. Keskkool ja Loksa Vene Gümnaasium kakskeelseks Loksa Gümnaasiumiks. Eesti jalgpallikoondis kaotas Lilleküla staadionil peetud EM-valikmängu Itaalia vastu tulemusega 1:2. Uus-Meremaal Christchurchi lähedal toimus 7,2-magnituudine maavärin, mis tekitas ulatuslikke purustusi. Uus-Meremaal Foxi liustiku lähedal kukkus alla langevarjuhüpete lennuk, mille pardal olnud üheksa inimest hukkusid. Austraalias Melbourne'is toimunud teadusulme konverentsil jagati välja 2010. aasta Hugo auhinnad. Baskide rühmitus ETA kuulutas välja relvarahu, lubades loobuda relvastatud rünnakute korraldamisest. Moldovas toimunud põhiseadusreferendum kukkus ebapiisava osaluse tõttu läbi. Iraani lõunaosas Fārsi provintsis toimus 5,3-magnituudine maavärin, mille epitsenter oli 65 km Lāri linnast kagu pool. Kreeka välisministriks sai Dimítris Droútsas. Venemaa president Dmitri Medvedev külastas Kasahstani. Eesti välisminister Urmas Paet alustas kahepäevast visiiti Gruusias. Eesti suursaadik Lätis Mati Vaarmann andis Läti presidendile Valdis Zatlersile üle oma volikirja. Ettevõtluse Arendamise Sihtasutuse 2010. aasta ettevõtluse auhinna sai Ericsson Eesti AS. Sri Lanka parlament kiitis heaks põhiseaduse parandused, mis suurendavad oluliselt presidendi võimu, sealhulgas kõrvaldavad piirangu, mis ei lubanud rohkem kui kaheks ametiajaks presidendiks kandideerida. Eesti president Toomas Hendrik Ilves alustas kahepäevast töövisiiti Poolas. Euroopa Parlament otsustas häältega 337:245 nõuda Prantsusmaalt mustlaste väljasaatmise viivitamatut peatamist. Venemaa president Dmitri Medvedev nimetas oma esindajaks Siberi föderaalringkonnas Viktor Tolokonski. Venemaal Põhja-Osseetia pealinnas Vladikavkazis toimunud enesetapurünnakus hukkus vähemalt 19 inimest ning umbes sada sai vigastada. Tallinna linnavolikogu võttis vastu linna 2011. aasta eelarve. Opositsioon eelnõu lugemistel ei osalenud. Ameerika Ühendriikides California osariigis San Francisco lennuvälja lähedal San Bruno linnas süütas arvatavasti gaasijuhtme plahvatus kümneid maju; hukkus vähemalt neli inimest ja mitukümmend sai vigastada. Soome tehnoloogiaettevõtte Nokia nõukogu otsustas vahetada senise tegevjuhi Olli-Pekka Kallasvuo alates 21. septembrist 2010 Kanada päritolu Stephen Elopi vastu. Eesti Laulu- ja Tantsupeo Sihtasutus teatas, et 2010. aasta Ullo Toomi nimelise stipendiumi saajateks valiti Anneli Ammas ja Kadri Valner teose "75 aastat Eesti tantsupidusid" eest. Jordaania sõlmis Jaapaniga tuumakoostöö lepingu riigi esimese tuumaelektrijaama ehitamiseks kümne aasta jooksul. Tallinnas Saku Suurhallis toimus Stingi kontsert. USA lahtiste tennisemeistrivõistluste naisüksikmängu finaalis alistas Kim Clijsters tulemusega 6:2, 6:1 Vera Zvonarjova. Jõustus Hiina ja Taiwani vaheline kaubandusleping, millega muu hulgas piiratakse imporditolle ja avatakse osa Hiina turust Taiwani ettevõtetele. Türgis toimus referendum põhiseaduse muudatuste üle. Umbes 58 protsenti hääletanutest kiitis heaks riigi Euroopa Liiduga ühinemist silmas pidades plaanitavad parandused. Türgis İstanbulis peetud korvpalli maailmameistrivõistluste finaalmängus alistas USA meeskond Türgi tulemusega 81:64. Veneetsia filmifestivali peaauhinna Kuldlõvi võitis USA filmilavastaja Sofia Coppola filmiga "Somewhere". Eestis peeti esimest korda vanavanemate päeva. USA lahtiste tennisemeistrivõistluste meesüksikmängu finaalis alistas Rafael Nadal tulemusega 6:4, 5:7, 6:4, 6:2 Novak Đokovići. Kuuba president Raúl Castro teatas, et aasta jooksul vallandatakse vähemalt 500 000 riigi teenistuses olevat töötajat ning uute töökohtade loomiseks leevendatakse piiranguid ettevõtlusele. Põhja-Korea Tööliste Partei lükkas riigi liidri Kim Chŏng-ili haiguse tõttu edasi parteikongressi, kus pidi valitama parteile uued juhid. Venezuelas 10 km kaugusel Puerto Ordazist kukkus alla riikliku lennufirma Conviasa Airline lennuk ATR-42. Lennuki pardal olnud 51 inimesest hukkus vähemalt 14. ÜRO uimastite ja kuritegevuse vastu võitlemise büroo direktorina asus tööle Venemaa diplomaat Juri Fedotov. Eestisse saabus kahepäevasele visiidile Serbia president Boris Tadić. Siugja Sulepea kirjandusauhinna saajaks valiti Indrek Koff teosega "Eestluse elujõust". Tallinna linnapea Edgar Savisaar sõitis ootamatult Moskvasse. Austraalia kindralkuberner Quentin Bryce kinnitas ametisse peaminister Julia Gillardi uue valitsuse. Iisrael ja Palestiina jätkasid kuu alguses Washingtonis taas alanud rahukõnelusi Egiptuses Sharm ash-Shaykhis, kus kohtuvad Iisraeli peaminister Binyamin Netanyahu, Palestiina omavalitsuse president Maḩmūd ‘Abbās ja Ameerika Ühendriikide riigisekretär Hillary Clinton. Mehhiko Nayariti osariiki tabas 5,9-palline maavärin, mille epitsenter oli Vaikses ookeanis umbes 755 km kaugusel Méxicost lääneloodes. Peruu president Alan García Pérez nimetas peaministriks José Antonio Changi Javier Velásqueze asemel, kes astus tagasi, et kandideerida aprillis 2011 toimuvatel presidendivalimistel. Prantsusmaa senat kinnitas seaduse, mis keelab moslemitel nägu varjavate rõivaste kandmise. Valgevene ametiisikud teatasid, et riigi presidendivalimised toimuvad 19. detsembril 2010. Eesti suursaadik Iirimaal Mait Martinson andis president Mary McAleese'ile üle oma volikirja. Eesti valitsus leppis kokku 2011. aasta riigieelarve kulude mahus, mis on umbes 94 miljardit krooni. Euroopa Liidu kõrge esindaja välisasjade ja julgeolekupoliitika alal Catherine Ashton nimetas ametisse esimesed 29 Euroopa Liidu välisesinduste juhti. Mehhikos alustati riigi iseseisvumise 200. aastapäeva tähistamist. Nigeeria president Goodluck Jonathan teatas, et kavatseb kandideerida 22. jaanuaril 2011 toimuvatel presidendivalimistel. Venemaal Murmanskis kirjutasid Norra välisminister Jonas Gahr Støre ja Venemaa välisminister Sergei Lavrov alla leppele, mis määrab kindlaks kahe riigi vahelise piiri Barentsi merel ja Põhja-Jäämerel. Eesti president Toomas Hendrik Ilves ja kaitseminister Jaak Aaviksoo avasid pidulikult Ämari lennubaasis valminud lennuliiklusala; toimus ka Ameerika Ühendriikide ja Poola hävitajate ülelend ja maandumine. Euroopa Liidu liikmesriikide välisministrid jõudsid kokkuleppele vabakaubanduslepingu sõlmimises Lõuna-Koreaga. Kasahstani ametiisikud teatasid, et president Nursultan Nazarbajev kavatseb kandideerida 2012. aasta presidendivalimistel neljandaks ametiajaks. Lõuna-Korea president Lee Myung-bak esitas peaministri kandidaadiks Kim Hwang-siki. Poolas Varssavis algas kolmepäevane Tšetšeeni maailmakongress. Tuvalus toimusid parlamendivalimised. Türgi kaguosas Hakkari provintsis Iraagi ja Iraani piiri lähedal hukkus väikebussi plahvatuse tagajärjel vähemalt kümme inimest. Venemaa opositsiooniliidrid, sealhulgas Boriss Nemtsov ja Mihhail Kasjanov moodustasid koalitsiooni, mis kavatseb 2012. aasta presidendivalimistel astuda Dmitri Medvedevi ja Vladimir Putini vastu ühise kandidaadiga. Gaboni pealinnas Libreville'is kohtunud Aafrika riikide keskkonnaministrid otsustasid luua organisatsiooni Aafrika elurukkuse kaardistamiseks ja säilitamiseks. Jaapani välisministriks sai Seiji Maehara. Poola võimud vahistasid tšetšeeni maailmakongressile saabunud eksiilis elava tšetšeenide liidri Ahmed Zakajevi, kelle Venemaa on kuulutanud terrorismis süüdistatuna rahvusvaheliselt tagaotsitavaks. Hiljem ta vabastati, kuid tal keelati riigist lahkumine. Soome pealinnas Helsingis avati Eesti maja Viro-keskus, kus hakkavad tegutsema kahe riigi kultuuri-, haridus-, turismi- ja majandussuhetega tegelevad organisatsioonid. Sri Lanka endine armeejuht ja opositsiooni kandidaat jaanuaris 2010 peetud presidendivalimistel Sarath Fonseka mõisteti korruptsioonis süüdistatuna kolmeks aastaks vangi. Sri Lanka idaosas 378 km kaugusel pealinnast Colombost sai Karadiyanaru politseijaoskonna lõhkeainelao plahvatuses surma vähemalt 60 inimest. Suurbritannia Pinteri kirjandusauhinna võitjaks kuulutati Briti kirjanik Hanif Kureishi. Eesti president Toomas Hendrik Ilves võttis vastu Norra suursaadiku Lise Nicoline Kleven Grevstadi ja Soome suursaadiku Aleksi Härköneni volikirja. Eesti suursaadik Tšehhis Lembit Uibo andis Tšehhi presidendile Václav Klausile üle oma volikirja. Ungaris Sopronis toimunud Euroopa Animafilmide Assotsiatsiooni tseremoonial kuulutati Euroopa aasta parimaks animeeritud lühifilmiks eesti režissööri Kaspar Jancise film "Krokodill", mis sai auhinna Cartoon d'Or. Eesti Kirjanike Liidu juhatus valis ajakirja Looming peatoimetaja Mihkel Muti tagasi uueks ametiajaks, mis kestab 2015. aastani. Tallinna Siselinna kalmistul toimus Jaan Poska perekonna restaureeritud hauaplatsi õnnistamise tseremoonia. Eesti majandusminister Juhan Parts ja lennufirma SAS Group asepresident Benny Zakrisson allkirjastasid lepingu, millega kasvab Eesti riigi osalus Estonian Airis 90 protsendini. Afganistanis toimusid parlamendivalimised. Alžeerias visiidil viibiv Iraani president Maḩmūd Aḩmadīnezhād kohtus Alžeeria presidendi Abdelaziz Bouteflikaga. Kõneldi peamiselt kahe riigi kaubanduslepetest. Saksamaa pealinnas Berliinis avaldas mitukümmend tuhat inimest meelt valitsuse tuumaeelektrijaamade käigusoleku pikendamise plaanide vastu. Tšiilis tähistati riigi iseseisvumise 200. aastapäeva. Slovakkias toimunud referendum poliitilise reformi üle kukkus läbi, sest osalusprotsent (22,8) jäi tunduvalt alla põhiseaduses nõutava 50 protsendi. Guineas toimuma pidanud presidendivalimiste teine voor, kus on vastamisi endine peaminister Cellou Dalein Diallo ja opositsiooniliider Alpha Condé, lükati määramata ajaks edasi. Iraagi pealinnas Bagdadis hukkus kahe autopommi plahvatuse tagajärjel vähemalt 31 ja sai vigastada üle saja inimese. Prantsusmaa ujuja Philippe Croizon, kellel on kõik jäsemed amputeeritud, ujus üle La Manche'i. Tal kulus selleks umbes 13,5 tundi. Rootsis toimunud parlamendivalimised võitis võimulolev Mõõduka Koalitsioonipartei, Keskpartei, Liberaalse Rahvapartei ja Kristlike Demokraatide moodustatav paremtsentristlik koalitsioon, kes sai 49,3 protsenti häältest, mis annab 349-kohalises Riksdagis 173 kohta. Sotsiaaldemokraadid said oma halvima tulemuse pärast 1914. aastat (30,8 protsenti häältest; 113 kohta). Parlamenti pääses ka paremäärmuslik Rootsi Demokraadid, kes sai 20 kohta. Tadžikistani idaosas tapeti terroristide rünnaku käigus vähemalt 40 sõjaväelast ja vähemalt kümme sai haavata. Taiwani saart tabas taifuun Fanapi, mille keskmine tuule kiirus on 45 m/s. Vähemalt kolm inimest hukkus ja kümned said vigastada, saare kirdeosast evakueeriti vähemalt 6500 inimest. Tallinna külastav Euroopa Keskpanga president Jean-Claude Trichet andis Eesti Panga presidendile Andres Lipstokile üle seitsmeteistkümnenda eurotähe, mis tähistab Eesti liitumist euroalaga 1. jaanuaril 2011. Austria pealinnas Viinis algas 54. Rahvusvahelise Aatomienergia Agentuuri Peakonverents 151 riigi esindajate osalusel. Colombias Ecuadori piiri lähedal toimunud sõjaväe ja politsei ühisoperatsioonis tapeti vähemalt 27 mässuliste organisatsiooni FARC liiget, sealhulgas üks liikumise liidritest. Indias Madhya Pradeshi osariigis Shivpurī ringkonnas toimunud valel teel sõitnud kaubarongi ja jaamas seisva reisirongi kokkupõrke tagajärjel hukkus vähemalt 22 inimest ja kümned said vigastada. Vatikanis taasavati pärast kolm aastat kestnud renoveerimist Vatikani raamatukogu. Venemaa president Dmitri Medvedev nimetas Kalmõkkia Vabariigi juhiks Aleksei Orlovi. Rahvaliidu volikogu tagandas oma esimehe Uno Silbergi. Vormsil suleti saare ainus toidupood. Leidis aset Jupiteri vastasseis, mille puhul Maa ja Jupiteri vaheline kaugus oli viimase 47 aasta väikseim. Paraguay president Fernando Lugo vabastas ametist lisaks eelmisel päeval vallandatud maa-, mere- ja õhuvägede juhile ka riigi sõjaväe ülemjuhataja. Somaalia peaminister Cumar Cabdirashiid Cali Sharmaarke astus tagasi lahkhelide tõttu riigi presidendi Shariif Shiikh Axmediga. Eestis alustas visiiti Hiina kommunistliku partei kultuuri- ja haridusdelegatsioon Li Changchungi juhtimisel. Ameerika Ühendriikides New Yorgis toimus NATO liikmesriikide ja Venemaa välisministrite kohtumine. Šveitsis toimusid Liidunõukogu asendusvalimised. Šveitsi parlament valis ametist loobunud Hans-Rudolf Merzi ja Moritz Leuenbergeri asemele Simonetta Sommaruga ja Johann Schneider-Ammanni. Venemaa pealinnas Moskvas algas rahvusvaheline Arktika foorum, kus kõneldakse eelkõige Põhja-Jäämere kaitsest ja Arktika loodusvarade kasutamisest. Tallinna Ülikoolis avati Konfutsiuse Instituut. Eesti suursaadik Itaalias Merike Kokajev andis Itaalia presidendile Giorgio Napolitanole üle oma volikirja. Ameerika Ühendriikides New Yorgis algas ÜRO Peaassamblee 65. istungjärk. Suurbritannias Kenti rannikust 12 km kaugusel alustas tööd Vattenfallile kuuluv maailma suurim meretuulepark Thaneti tuulepark. Riigikogu kiitis heaks seadusemuudatuse, millega kaotatakse alates 2012. aastast kohalike maksude loetelust müügi- ja paadimaks. Eesti valitsus kiitis heaks 2011. aasta riigieelarve seaduseelnõu ning saatis selle arutamiseks riigikogule. Eelarve kulude maht on 94,2 miljardit ja tulude maht 89,4 miljardit krooni. Tallinna linnavolikogu valis Katrin Saksa asemele volikogu uueks aseesimeheks sotsiaaldemokraat Jaak Juske. Otepää volikogu valis uueks vallavanemaks Andres Visnapuu. Narvast sai sügispealinn. Kaitsepolitsei esitas Tallinna liiklusteenistuse juhile Mati Songisepale kahtlustuse korduvas pistise võtmises. Somaalia president Shariif Shiikh Axmed nimetas peaministri kohusetäitjaks Cabdiwaaxid Cilmi Goonjeexi. Valgevene ametiisikud teatasid, et president Alaksandr Łukašenka kavatseb kandideerida 19. detsembril 2010 toimuvatel presidendivalimistel. Suurbritannia Leiboristlik Partei valis oma uueks esimeheks endise energiaministri Ed Milibandi, kes võitis valimistel napilt oma venda, endist välisministrit David Milibandi. Balti Assamblee valis Ene Mihkelsoni luulekogu "Torn" Baltimaade 2010. aasta parimaks kirjandusteoseks. Tallinnas rahvusraamatukogu ees avati Marie Underi mälestusmärk. Carrara marmorist monumendi autorid on skulptor Mati Karmin ja arhitekt Tiit Trummal. Venemaa president Dmitri Medvedev alustas kolmepäevast ametlikku visiiti Hiinas. Venezuelas toimusid parlamendivalimised. Eesti Naislaulu Seltsi juhatus kuulutas aasta naiskooriks Tartu Ülikooli Akadeemilise Naiskoori. Ameerika Ühendriikide kaks suuremat odavlennufirmat AirTran ja Southwest teatasid ühinemisest. Kosovo president Fatmir Sejdiu astus tagasi. Presidendi kohusetäitjaks sai parlamendi esimees Jakup Krasniqi. Eestis alustas kolmepäevast ametlikku visiiti Soome kaitseväe juhataja kindral Ari Puheloinen. Mehhiko lõunaosas Oaxaca osariigis Santa María Tlahuitoltepecis mattis paduvihmast tingitud maalihe mudalaviini alla üle 300 elumaja. Vähemalt 11 inimest jäi kadunuks. Prantsusmaa ranniku ääres Biskaia lahes Oléroni saare lähedal toimus 4,5-palline maavärin. Põhja-Korea pealinnas P'yŏngyangis algas Korea Tööpartei kongress, mis valis partei juhiks tagasi riigi liidri Kim Chŏng-ili. Moldova presidendi kohusetäitja Mihai Ghimpu saatis laiali riigi parlamendi, mis pole suutnud riigile uut presidenti valida, ning kuulutas 28. novembriks 2010 välja uued parlamendivalimised. Venemaa president Dmitri Medvedev vallandas Moskva linnapea Juri Lužkovi ja nimetas linnapea kohusetäitjaks senise abilinnapea Vladimir Ressini. Venemaa Kaliningradi oblasti kubernerina astus ametisse Nikolai Tsukanov. Eestis viibis töövisiidil Saksamaa president Christian Wulff. Itaalia peaminister Silvio Berlusconi võitis häältega 342:275 usaldushääletuse saadikutekojas. Tuvalu peaministriks sai Maatia Toafa. Ecuadori president Rafael Correa kuulutas riigis välja eriolukorra, süüdistades opositsiooni riigipöördekatses. Iirimaa odavlennufirma Ryanair teatas, et alustab detsembris 2010 ja jaanuaris 2011 otselende Tallinnast Dublinisse, Düsseldorfi, Edinburghi, Londonisse, Milanosse, Oslosse ja Stockholmi. India kohus otsustas, et vaidlusalune pühapaik Ayodhya linnas jagatakse hindude ja moslemite vahel. Tartu Ülikool teatas, et suleb alates 2011. aasta algusest Türi Kolledži. Eesti naistoimetajate ühenduse Hea Sõna auhinna saajaks kuulutati teleajakirjanik Margus Saar.